als_Latn dik_Latn sag_Latn
Po përse t’i kthehemi një ngjarjeje të 25 viteve të shkuara ?
Sepse ajo duket sikur ka ndodhur dje. Koha reale dhe koha psikologjike nuk janë e njejta gjë. Një ngjarje nga e cila na ndajnë shumë vite në planin e kujtesës subjektive është vetëm një çast reflektimi dhe përjetimesh larg.
Por, nuk është kjo arsyeja kryesore.
Puna është se ai eksod masiv, prej mijra e dhjetra mijë vetësh që hipnin nëpër anije pasi grumbulloheshin me « një të rënë të bilbilit » në portin e Durrësit, Vlorës, a gjetiu, bën pjesë në aktualitetin e sotëm nga pikëpamja e pasojave dhe ndikimeve që ka lënë në shoqërinë shqiptare dhe mbi vetë emigrantët. Aq më shumë që sot dukuri emigratore kemi edhe sot, sidomos në Kosovë, por jo vetëm, edhe në Shqipëri, e pra arsyetimet rreth emigrimeve, pavarësisht se nuk ngjajnë me njeri tjetrin fije e për pe, besoj se nuk janë të vonuara.
Por kemi edhe një trill intelektual. Përse e them këtë ? Po, ja, historianët na paraqesin emigrimin e viteve 90, na japin dukurinë, përmasat, fotot, arsyet ekonomike dhe politike, edhe ato kulturore dhe ideologjike, na japin pamje filmike nga ngjarjet në Bari a gjetiu, pamje me vaporë të mbushur plotepërplot, dhe, me kaq historia përmbyllet, dhe duke e sqaruar një here e mire. Dosja klasifikohet si e përfunduar, e sqaruar katërcipërisht dhe nuk përbën më interes. U mbetet mësuesve të shkollave që t’ua mësojnë si poezi nxënësve në klasë, të cilët njihen me paraqitjen e qartë të historisë të atyre që ikën.
Përgjithësisht jepen arsye të përgjithshme të një niveli makro, dhe thuhet se në vitin 91, ende zgjedhjet e para pluraliste i fituan punistët, pra komunistët, dhe rinia u zhgënjye nga ato duke pare rrezik për demokratizimin. Shpjegohet se gjendja ekonomike dhe papunësia e varfëria ishin të mëdha dhe të rinjtë nuk duronin më dot në atdhe. Pastaj, vazhdohet me ndikimin kulturor të televizioneve italiane që grishnin me publicitetet e tyre për të shkuar në Perëndim.
Duke se konturi i shkaqeve është i plotë, i kuptueshëm, koherent, racional, e çfarë duhet tjetër! Sigurisht nuk jam ndonjë partizan i teorive komplotiste, as dua ta shpjegoj historinë vetëm me dorën subjektive të ndonjë komploti. E di se pa një kuadër historik asgjë nuk ndodh. Megjithatë shpesh edhe dora e një komploti duhet për ta bërë mekanizmin historik veprues. Eshtë e pamundur që kushtet e përgjithshme historike t’i shtyjnë vetiu masat e njerëzve në një drejtim ose në një drejtim tjetër pa fillesat e një organizimi, pa një dorë organizuese, lehtësuese, shtyese, etj.
Këto janë ende të përgjithshme, por pyetja është se përse unë flas që ka një dorë organizuese të këtij emigrimi masiv përtej kushteve historike që e bënë të mundur atë? Ka nevojë historia të shpjegohet në detaje sepse pas disa brezash ndofta do të thuhet se kushtet e përgjithshme ekonomike e politike vepruan te njerëz që i kuptonin ato në mënyrë racionale dhe të gjithë veç e veç u gjendën përpara dyerve të porteve spontanisht, rastësisht bashkë, dhe u nisën drejt brigjeve italiane. Kjo do të ishte ta mistifikoje historinë ose të lije zona bosh, të bardha, në shpjegimin e historisë në mënyrë racionale. Mirë që të gjithë shtyheshin nga kushtet e përgjithshme të vendit drejt brigjeve italiane, por përse ta marrë djalli njëherësh dhe si me bilbil?
Sipas meje, për aq sa ka fuqi teoria e dorës të një komploti për të shpjeguar historinë mund të thuhet se dora e komplotit nuk është një element irracional për të shpjeguar historinë jashtë një logjike shkencore, por është pikërisht plotësimi i historisë me elementin e vet veprues njerëzor, e paraqet historinë sikundër është, jo një mekanizëm vetëveprues, por si një matricë ku bashkëveprojnë kushte, rrethana dhe aktorë që veprojnë aktivisht.
Pse prej vitesh mbaj në kokë idenë se ka pasur një mekanizëm të ndërgjegjshëm që i shtyu njerëzit drejt emigrimit në brigjet italiane e më tej?
Ja rrethanat e mia.
Një mbrëmje pranvere, mesa mbaj mend duhet të ketë qenë e vitit 1991, po shëtisja me një mikun tim të atëhershëm, por që tani s’e kam më mik fare, në bulevardin kryesor të Tiranës, mbi një nga trotuaret te ana ku janë bustet e vëllezërve Frashëri. Ecnim e si të gjithë debatonim për ngjarjet e kohës. Papritur përballë nesh një personazh publik, politik, shumë i lartë i kohës, që na ndalon e nisim bisedën me të. Intelektual, ai njihej për lidhje me universitarët dhe me mënyrën e vet e pranonte partinë demokratike dhe pluralizmin si një faktor i kohës dhe emancipues. I thamë se situata na duket tepër e destabilizuar dhe me rreziqe shpërthyese që mund t’i rrëshkasë nga dora sistemit të partive të sapokrijuara dhe qeverisë të kohës. Në bisedë e sipër ai tha : “Do të ketë të reja së shpejti, janë gjendur mundësi që Perëndimi të ofrojë rreth njëqind vende pune për shqiptarë që duan të punojnë atje.” Fliste shumë i sigurt në vetvete.
Pas pak u ndamë, ai në punë të vet, ne vazhduam edhe pak shëtitjen tonë dhe bisedën tonë. Nuk e di se cili prej nesh tha : Po ky ne na bën propagandë? Kujton se i hamë këto brockulla? Perëndimi nuk do t’i shohë me sy, jo t’u hapë vende pune! Nëse i beson vërtet këtyre që thotë qenka për gjynah i shkreti! Qeshëm pak dhe e harrova atë takim e bisedë.
Pas ca javësh kur anijet e para u nisën për det, plot me emigrantë, u kujtova për bisedën e bërë sepse vetëtimthi më shkoi ndërmend supozimi : Mos për këtë lloj punësimi në Perëndim e kishte fjalën ai zyrtari shumë i lartë që na foli mbi këtë çështje atë mbrëmje tiranase plot freski!
Në fakt, nuk na kishte gënjyer aspak sepse po ta shohësh sot pas 25 vjetësh, pjesa më e madhe e të ikurse u punësuan, ndërtuan jetën e tyre larg, pavarësisht kalvarit që mund të kenë hequr dhe rrugës të mundimshme që përballuan si heronj të jetës të tyre.
Por vetëm ky fakt, sado që më ka lënë mbresa dhe nuk më është shqitur nga kujtesa gjithë këto vjet, nuk do të mjaftonte për të hedhur hipotez ën se kemi emigrim të organizuar, por të paraqitur si proces spontan. Nuk mundej Europa të priste në mënyrë të rregullt emigrantë nga Shqipëria se pastaj do të duhej ta bënte me gjithë Lindjen.
Por, nganjëherë duhet menduar mirë përdorimi i dokumentave. Po ta kisha gjetur atë mendim që më tha ai zyrtari i lartë në ndonjë arkivë do të mjaftonte si provë shkencore, a të gjeja diçka në wikiliks; por meqë ma tha me gojë nuk vlen mbase për disa si shpjegim historik. Unë mund të gënjej, s’ka prova. Por, fundja çfarë më duhet nëse besojnë ose jo të tjerët, edhe unë them : Përse historia që më tregojnë tekstet e çiliminjve në shkollë të jenë më të pranueshëm për mua sesa historia që di unë !
Ndërkaq, më pas te gjithçka shikoja dorën e një organizimi në të gjithë eksodin e atyre muajve. Pashë sesi hipnin emigrantët e ardhshëm nëpër anijet plotepërplot. Shoh foto në revista, filma, video, dhe gjithçka i ngjan një rrëmbi nga turma të shfrenuara të anijeve të vjetra tregtare të flotës shqiptare. Mirëpo unë gjithë kohës në ato muaj ndiqja vetëm një detaj.
Vetëm një detaj.
Një detaj të vetëm.
Në dukje krejt teknik dhe të parëndësishëm. Por për mua historia nuk shpjegohet duke u përhapur në mijra fakte, duke u sdërhallur. Aspak. Ajo koncentrohet shpesh në pika shumë nevralgjike. Për mua shpjegilmi i historisë së origjinës të eksodit emigrues shpjegohet më mirë po të fokusohesh te distanca midis bordit të molos të portit dhe shkallares urë për të hipur në anije.
Dukej sikur policia mundohej t’i përmbante kandidatët për emigrim te portat e portit. Rrezistonte disi dhe pastaj thyhej nën dhunën dhe vrullin e emigrantëve të ardhshëm. Policëve u dukej se kishin humbur, emigrantëve të ardhshëm sikur kishin fituar. Të dyja palët nuk mund ta dinin se ishin vendosur në kushte që ata që humbën të humbisnin dhe ata që fituan të fitonin.
Tamam skena inskenimi që as policët nuk mund t’i dinin. Atyre të shkretëve u thuhej : Mbroni portin nga sulmuesit! I vendosnin përpara një detyre të pamundur dhe ata thyheshin vërtet. Por, ata nuk mund ta bënin pyetjen : Kush na ka vendosur në këtë situatë?
Pse ta mbroje portin me policë???
Mjafton që t’i largoje vaportët e vjetër njëqind metra nga porti dhe gjithçka merrte fund. Kush do të shkonte me not atje? Dhe pasi t’i largoje nja dhjetë e njëqind metra anijet nga porti, mund t’i lije krejt pa policë portat e portit dhe askush nuk do të vinte atje.
Sytë më mbesnin te distanca pra mes anijes dhe portit që nuk ekzistonte. Askush nuk kishte vullnet ta ndalonte eksodin, por bënte sikur...
Pak metra që bëjnë histori për disa shekuj.
Po mirë, do të pyesi kritiku im që e di veten historian, për cfarë komploti flet, kur në Bari, e mban mend, shihje në video, cfarë përleshje u bë për të zbrapsur emigrantët që zbrisnin nga anijet e vjetra shqiptare!
Pikërisht e kam ndjekur procesin me këtë sy dyshues edhe se çfarë ndodhi në Bari a gjetiu. Biseda me ish zyrtarin e lartë atë mbrëmje në bulevard nuk më hiqej nga mendja. Kështu funksionon truri im, nuk ke se çfarë i bën. Përsëritma diçka njëmijë herë, po s’e gjeta me interes e harroj brenda castit. Ma thuaj një gjë kalimthi, por më interesoi nuk më hiqet mendja andej. Pse me shkopa gome në kurriz do t’i mblidhte policia italiane, në syrin e mediave ndërkombëtare, emigrantët e ardhur nga Shqipëria dhe derdhur rrugëve të Barit? As që bëhej fjalë. Po bënte një betejë të humbur karabinieri katolik dhe i sjellshëm, baba fëmijësh, burrë gruaje, i dashuruar pas një të dashure, ndaj një popullsie në eksod që simbolikisht ai e ka si dukuri tipologjikisht të shenjtë. Rrezistencë sa për të thënë. Po të donin autoritetet e atëhershme italiane i kthenin anijet me rimorkiatorë qysh në det dhe me kaq historia mbyllej.
Për të mos folur pastaj për faktin si përhapej thashethemi se në Durrës mund të iket. Kush e përhapte? Duhej të ishte një organizëm i organizuar. Nuk e hapnin vetë të interesuarit në origjinë. Këta e transmetonin gojë më vesh, por mesazhi i parë hynte nga diku gjetkë.
Mesazhi që qarkullonte,
portat e portit ruheshin nga polici i lodhur shqiptar,
anijet qendronin afër portit,
dhe emigrantët përballeshin në Bari,
me policin e dashuruar italian.
Një zinxhir i tërë rrethanash që dikush duket se i ka lidhur me njera tjetrën. Por, a mund të kenë qenë rastësisht të lidhura??? Skeptiku do të thoshte : Edhe mundet! Edhe mundet them edhe unë. Por, pastaj “edhe mundet” mund të thuash për çdo gjë. Po si është e mundur që dy shtete aq të interesuar për çështjen nuk patën mundësi të bëjnë thjesht një gjest të vogël : t’i lëviznin anijet pak metra më larg portit.
Pala shqiptare me anë të emigrimit qetësonte situatën politike, u jepte qeverive të reja që do të vinin kushte për të vepruar më qetësisht, duke hequr prej vendi elementin më energjik e të pakënaqur, forcën rinore shpërthyese, kurse pala perëndimore edhe ajo fitonte sepse e fuste Shqipërinë në rrugën e reformave postkomuniste. Pse të ushqente me ndihma shqiptarët e papunë në Shqipëri, kur mund t’u jepte një dorë duke punuar në Perëndim dhe jetën ta fitonin me punë. S’e kishte keq...
Po a e mohon kjo kushtet historike që e përgatisin aksionin emigrueses të organizuar?
Jo.
Pa to askush nuk vepronte dot. Dora e komplotit sigurisht prandaj është inteligjente sepse vepron atje dhe atëhere kur duhet.
Po a mohon mundin e emigrantëve, vuajtjet e tyre nëpër anije e më tej?
Jo, se ata nuk dinin gjë që mbrapa veprës së tyre qendronte edhe dora e “Zotit”; Si tha Maradona kur bëri golin fallco me dorë. Nuk ishte dora ime, ishte dora e Zotit! Tamam e kishte ai. Në cdo veprim që kujton se e bën me meritën tënde ka edhe një dorë të “Zotit” që të shtyn e ndihmon.
Pa këtë dorë si e përpjetë duket cdo vepër njerëzore. Por, shumica nga padija ose krelartësia nuk e pranojnë këtë sepse i duket sikur u zhvleftëson veprat e tyre.
Jo, nuk është ashtu.
Historia ka kapriçiot e veta, nuk është vetëm vepër e masave që dalin në sheshet e ngjarjeve historike, ka edhe ca hije që veprojnë pas, ka edhe një dorë të “Zotit” që e shtyn dorën e Maradonës për ta bërë golin. E di Maradona se është katolik besimtar...
Po emigrimi i mëpastajmë, në Greqi, etj?
Nuk ka lidhje.
Procesi sa të fillojë e ka keq, pas kësaj, ai ecën në rrugën e vet, dhe i del nga dora edhe atij që e inicioi...
Nga libri në punim e sipër : "Mistere" të historisë shqiptare)
Ke shtruar nje pyetje dhe nuk i ke dhene pergjigje, perpiqesh te shpiegosh qe ka nje dore Zoti, po kete e di edhe lopa dhe s'ka nevoje per asnje shpiegim, perpiqesh te zbardhesh mistere, po i le po mistere edhe pasi derdh nje lume fjalesh. Shkurt, s'je vecse nje motorr qe punon ne boshllek, pa dhene pune te dobishme asgjekund.
Pse nuk thote Fuga qe anijet nuk u larguan nga porti pse Ramizi dhe Byroja e dinin mire se po te shfrente ajo valvul, ata do t'i drejtoheshin KQ dhe do ta digjnin. Nje here shpetuan me anije, here tjeter me anen e Neritan Cekës qe ndali turmen e egersuar tek ura e Lanës. Fuga leri keto broçkulla se i kujtojme fjalet qe thohe ne mbrojtje te Partise dhe te kujtimit te shokut Never.
Drejt e ke Fuga, ashtu nuk e luan as topi.
Vetem nje gje nuk me shkon me ato qe mbaj mend une nga ajo kohe dhe mund te konfuzoje historianet, kur ta gjejne te shkruar ate fakt. Ajo mbremja e fresket kur takuat ate "shokun intelektual" nuk ka mundesi te kete qene "pranverore". Anijet e para jane nisur per te ikur me 6 Mars 1991 dhe eshte e pamundur teknikisht qe ai takim ne bulevard te kete ndodhur ne pranvere. E shumta mund te kete qene nje mbrembje e ngrohte dimri, kur mund te shijoje nje shetitje ne bulevard, edhe pse kohet ishin te turbullta.
Qe t'jem i sinqerte me autorin, qe ne fillim duhet te them se kjo eshte pyetja me e gabuar qe kam degjuar ndonjehere. Bile nisur nga statura e autorit, kjo nuk e nderon aspak per pyetjen qe ben. Ka qendisure nje carcaf me lum fjalesh, fjalesh dhe vetem fjalesh. O Zot cfare perdorimi pa qeder te fjaleve. Keto jane thjeshte muhabete bulevardi. Kam lexuar shkrime te tjera te autorit dhe nuk se eshte pa brume. Vetem se ketu e ka qullosur fare. Levizjet migratore te popullsise jane te vjetra sa vete njerezimi. Te besh nje pyetje te tille per Shqiperine e prag viteve 90 ku edhe breshkat do iknin, kjo nuk eshte serioze per nje studiues. Mund te kete pas faktor qe nuk penguan, por jo qe e organizuan, sepse ne ate kohe s'kishte nevoje per te organizuar nje vershim te tille se njerzve u kishte arrire thika ne palce. Natyrisht ata qe jepnin filozofi ne ate kohe mendonin ndryshe. E duket se s'kane ndryshuar edhe sot.
Natyrisht qe eksodi ishte nga nje dore e organizuar ne menyre perfekte. Hapja e kufirit grek u be ne 31 dhjetorit 1991. Ishte e habiteshme qe iken me se pari nga zona e Himares se sa nga fshatrat kufitare. Dukej se dikujt i interesonte te zbrazej zona e Himares-U hapen kufijte-kjo fjale perhapej nga goja ne goje. Zisat e kooperativave ne cdo fshat ngarkonin pareshtur njerez si mall refuxho te cilet i shpinin deri afer kufirit dhe ata mandej kaperxenin kufijte tashme te pa mbrojtur me, shpesh afer postave te kufirit duke kalur ne vargan malet e kodrat me debore. Rinia kryesisht po ikte por edhe mosha mbi 50 vjec ishin pjese eketij eksodi. Dimri i ftohte ju dukej behar-Ndoshta do mbylleshin prape kufinjte, prandaj le te ikim sa nuk eshte vone-ishte psikologjia qe sherbente si katalizator i kesaj ikjeje. Prindet e moshuar per here te pare nuk bene vit te ri ne Himare. Mendja ishte tek femijet e tyre qe iknin nga kjo krahine e bukur, qe sidoqofte kishin nje mireqenie me te larte se zonat e tjera shqiptare. Ishte nata qe hapi eksodin dhjetra mijesh njerezish para te cilit ikja me anije vetem sa kishte hapur lojen. Skenat me prindet e moshuar qe terhiqnin prej xhaketash djemte e vajzat e tyre qe po iknin ne kerkim te parajses greke ishin tronditese. Neper fshatrat e Himares ishin te pranishem sigurimsat e njohur dhe ata te fshehte te cilet pa dyshim kishin rolin primar ne kete debim te vullnetshem.
Arsyeja e organizmit te ketij eksodi te corganizuar? Shteti ishte i pa afte per te furnizuar popullsine. Vendet lindore me te cilat behej klering kerkonin tregeti me dollare kash , te cilat Shqiperia nuk i kishte. Sektor privat nuk kishte. Shteti hapi valvolat e shkarkimit, se pari ne pjeset me te emancipuara te shqiptareve, (ikja ne ambasada ne Tirane-ikja nga qytetet e medha Tirane e Durres dhe madnej nga gjithe Jugu i shqiperise). Njerezit nuk do te merreshin me me fajtoret, me ata qe sollen falimentimin e shtetit shqiptar, atyre u dukej se ne kete menxyre qe behej kishin dhe nje fare fati. Afersia territoriale me nje vend te EU ishte ngushelluese. -te ikim te ikim -psikologjia e gjetjes se lumturise diku larg Shqiperise per me shume se 20 vjet u be sunduese. Ndersa guzhinjeret e kesaj situate po benin plane se si te kalonin pasurine e krijuar nga gjithe shqiptaret ne nje grusht njerezish, qe do perbente klasen e re te kapitalisteve. Duket se kjo skeme punoi per mrekulli, ashtu sic e deshen ideatoret e saj.
Prandaj nje liber i tille i Fuges sigurisht eshte interesant po jo shterues. Me qindra njerez kane ne kujtese detaje si ato qe permend Fuga te cilat do te mund te plotesojne pazlin qe shtron ai.
Bravo, bravo Stefan. Ke harruar te thuash vetem dicka shume te rendesishme, qe KUR SOT ESHTE E SHTUNE, NESER I BIE TE JETE E DIELE. Kurse me ate "parajsen greke" me permore gazit. Perse nuk mbushesh edhe zotrote ne parajsen greke dhe merr me vehte edhe Epirotin, edhe Leonardin.
I dashur Xhuxh, nuk pritet qe nje xhuxh te kuptoje bukurine dhe thellesine e fjales se shkruar shqipe. Merru me ndonje gje tjeter e mos u geric kot, vete ke deklaruar qe nuk desheron te diskutosh me mua, cte gjeti tani?
Ju grekofonet i bini gjithmone ne nje vrime. Eshte me te verteete per te ardhur keq te shohesh gjendjen tuaj te mjeruar mendore! Dini vetem te ankoheni per "nje mije te zezat" qe paskeni hequr ne Socializem, bile edhe ne kete rendin kaotik te tanishem; ne nje kohe qe shteti te cilin adhuroni, NUK njeh ende asnje minoritet etnik brenda kufijve te vet, perfshire komunitetin disa milionesh shqiptar.
Nacionalizmi, shovinizmi, urrejtja per kombin qe ju priti e ju dha gjithçka, ju kane verbuar aq shume saqe kendi juaj i veshtrimit eshte po aq i ngushte sa ai i sekteve fetare, sidomos ato te rrjedhura direkt nga e ashtuquajtura "toke e shenjte". 15° vizion edhe asgje me teper! Ju keni vuajtur dhe asnje tjeter, vlejne vetem vuajtet tuaja dhe asgje tjeter, jeni vetem ju ne qender te Botes dhe asnje tjeter!
Valle te mos u kete mbetur nje gram inteligjence per te kuptuar se te gjithe jemi njelloj ne kete Planet?! Se ate qe kerkoni nga tjetri, duhet edhe t'ia jepni ne kthim tjetrit - ne te njejten sasi e cilesi qe ju eshte akorduar? Se dreqi ta haje, jemi anetare te te njejtes rrace njerezore dhe si te tille duhet te jetojme ne paqe, harmoni, vellazerim mes nesh, duke e lene pas shpine te shkuaren jo fort te kendshme?
Jemi ne vitin 2015 dhe ende diskutojme me gjakra te ndezur mes nesh, duke e ditur fare mire qe kjo rruge te shpie vetem ne humnere!
Sy per sy e dhembe per dhembe(Bibla), e shenderron mbare Boten ne qorre, thoshte i madhi Mahatma Gandhi.
Atehere do te vazhdojme me urrejtje, hakmarrje, ndarje e konflikte apo do te zgjedhim rrugen e paqes e te harmonise, qe do ta kthente kete planet te mrekullueshem ne nje parajse? Ju jeni pjese e Shqiperise, jeni vellezerit tane, motrat tona; jeni aq te perzier e te lidhur ne raporte te ngushta me ne, saqe NUK mundeni te jetoni pa ne; dhe anasjelltas! Ne ju dhame sa mundem, duke ju bere shtetas me te drejta te plota, nese ka diçka qe s'e kemi bere, do ta bejme bashke; por kjo kerkon qe edhe shteti fqinj grek te beje te njejten gje, jo t'u bjere daulleve te luftes siç ben perhere! Reciprociteti eshte nje kusht i patjetersueshem, ne menyre qe te zhdukim dallimet e padrejtesite e se shkuares.
Une jam nga Mallakastra, jam rritur atje, kam studjuar atje deri ne gjimnaz dhe po te mundohem te te shkruaj numrin e shokeve, shoqeve dhe mesuesve minoritare greke, do te me duhej pak kohe per t'i futur te gjithe ne liste. Te gjithe njerez te mrekullueshem, me intelekt te larte, shqipe te persosur e me vlera te vyera. Kujtoj me mall te veçante nje profesoreshe te fizikes - Niqiforin(e quanim prof. Niqi).
Atehere pyetja ime eshte kjo: PERSE NE VEND TE ANKIMEVE, TE NDIENJAVE NDARESE, NUK ZGJIDHNI RRUGEN E KUNDERT: RRUGEN E MIREKUPTIMIT TE QYTETERUAR, PER T'I KERKUAR ME NGULM SHTETIT GREK TE NJOHE ME TE DREJTA TE PLOTA KOMUNITETIN ETNIK SHQIPTAR NE TOKEN GREKE? DO TE ISHTE NJE AKT SHUME FISNIK QE SHQIPTARET DO TA ÇMONIN SHUME, PAS SE CILIT LIDHJET TONA DO TE FORCOHESHIN EDHE ME SHUME!
Me respekt,
Leonard L.
Nuk arrij te kuptoj se c'lidhje ka ky koment me artikuLlin dhe komentet e siperme! Eshte si te ndjekesh nje ndeshje futbolli Partizani-Dinamo dhe te brohorasesh "Jepi Lushnja!"
Na thuaj diçka për përrallën Nexhmija jeton te pularia.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lmo_Latn als_Latn als_Latn